Solomone watyibe mambo a ba inabana babidi (16-28)
3 Solomone wasamba kipwano kya busongi na Felo mulopwe wa Edipito. Wasonga* mwanā Felo,+ wamuselela mu Kibundi kya Davida+ enka ne byaapwile kūbaka njibo+ yandi ne njibo ya Yehova,+ ne lubumbu lujokolokele Yelusalema.+2 Ino bantu badi bakitapila bitapwa pa mitenta,+ mwanda kufika ne kine kitatyi’kya njibo ya dijina dya Yehova yadi keyaubakilwe.+3 Solomone waendelela kusanswa Yehova na kunangila mu bitungo bya shandi Davida, inoko wadi utapa bitapwa ne kufitwila mwishi wa byamulambu pa mitenta.+4 Mulopwe waenda ku Ngibeone kukatapila bitapwa kwine’kwa, mwanda wadi mutenta mutumbe*+ kutabuka. Solomone walambula bitapwa bisōkwe 1 000 pa kisōkelo’kya.+5 Mu Ngibeone Yehova wamwekela Solomone bufuku mu kilotwa, kadi Leza wamunena’mba: “Lomba kyokya kyosaka nkupe.”+6 Ponkapo Solomone wanena’mba: “Walombwele mwingidi obe tata Davida buswe bwa ndamatyidile bukatampe ponso paadi unangila ku meso obe na kikōkeji ne na boloke ne na bululame bwa mutyima. Wamulombwele nyeke buno buswe bwa ndamatyidile bukatampe kufika ne dyalelo pa kumupa mwana wa kushikata pa lupona lwandi.+7 Shi ke pano, a Yehova Leza wami, ubabikika mwingidi obe pa kifuko kya tata Davida, nansha byonakidi nkasampe* kadi wampikwa bwino.*+8 Mwingidi obe udi mu bantu bobe bowatongele,+ bantu bavule mpata kebabwanikapo kubalwa nansha kuyukwa bungi.9 Nanshi pá mwingidi obe mutyima wa kikōkeji mwa kutyibila bantu bobe mambo,+ ne mwa kujingulwila biyampe ne bibi,+ mwanda i ani ubwanya kutyibila bantu bobe bangi* mambo?”10 Yehova wasangele pamulombele Solomone kino kintu.+11 Ebiya Leza wamunena’mba: “Mwanda ubalombe kino, kwilombēlepo būmi bulampe* nansha bupeta nansha lufu* lwa balwana nobe, ino ubalombe’ko ñeni ya kwivwanija mambo a kutyiba,+12 nsa kukupa byowalomba.+ Nsa kukupa mutyima wa tunangu ne wa ñeni,+ monka kemwaikadile’ko nansha dimo muntu udi bwa abe kumeso kobe, kekukekalapo monka muntu udi bwa abe.+13 Ne kadi, nsa kukupa ne byobya byokulombelepo,+ bupeta ne ntumbo mine,+ kekukekalapo mulopwe mukwabo udi bwa abe mu mafuku okidi mūmi.*+14 Kadi shi unangile mu mashinda ami na kulama bijila ne mbila yami, monka mwanangīle shobe Davida,+ nkakupa ne būmi bulampe.”*+15 Solomone pa kubūka, wajingulula’mba kyadi kilotwa. Penepa waenda ku Yelusalema waimana ku meso a sanduku wa kipwano kya Yehova, walambula bitapwa bisōkwe ne byamulambu bya kipwano,+ watēkela ne bengidi bandi bonso masobo.16 Mu kine kitatyi’kya bandumba babidi baiya kwa mulopwe, baimana ku meso andi.17 Mwana-mukaji mubajinji wanena’mba: “Nakwisāshila, a mfumwami, uno mwana-mukaji ne ami tushikatanga mu njibo imo, ami nabutwile aye papo mu njibo.18 Ami pa kupwa kubutula, mu difuku dya busatu uno mwana-mukaji nandi wabutula. Twadi pamo, enka batwe bubidi kete; ketwadipo na muntu mukwabo mu njibo.19 Bufuku, mwanā uno mwana-mukaji wafwa, mwanda wamufikīle.20 Penepo wabūka mu bukata bwa bufuku, wayata wami mwana ku lubavu lwami papo umpika obe mwana-mukaji ulēle, wamulādika mu makasa andi,* kupwa walādika wandi mwana mufwe mu makasa ami.21 Ami pa kubūka lubanga kwamisha wami mwana, namona’mba i mufwe. Penepo namubandaula biyampe, namona’mba ke wami mwanapo onabutwile.”22 Ino mwana-mukaji mukwabo’wa wanena’mba: “Aa, wami mwana ye mūmi, ino obe mwana ye mufwe!” Ino mwana-mukaji mubajinji wanena’mba: “Aa, obe mwana ye mufwe, ino wami mwana ye mūmi.” Mo mobadi bepatenya ku meso a mulopwe.23 Ku mfulo mulopwe wanena’mba: “Yeu wanena’mba, ‘Uno i wami mwana, uno mūmi, ino obe mwana ye mufwe!’ mukwabo nandi amba, ‘Aa, obe mwana ye mufwe, ino wami mwana ye mūmi!’”24 Penepo mulopwe wanena’mba: “Ndetelei kipete.” Ebiya baletela mulopwe kipete.25 Kupwa mulopwe wanena’mba: “Lalai mwana mūmi’u pabidi, pai mwana-mukaji umo kipindi kimo, mukwabo nandi kipindi kikwabo.”26 Ponkapo mwana-mukaji mwinē mwana mūmi’wa wazenza mulopwe, mwanda waivwanine wandi mwana lusa. Kanena’mba: “Nakwisāshila, a mfumwami! Mupei mwana mūmi’u! Kafwaninwepo kwipaibwa nansha dimo!” Ino mwana-mukaji mukwabo’wa wanena’mba: “Kasapo kwikala wami nansha obe! Wibaleke bamulale pabidi!”27 Penepo mulopwe watentulula’mba: “Pai mwana-mukaji mubajinji mwana mūmi! Kafwaninwepo kwipaibwa nansha dimo, mwanda aye ye inandi.”28 Ebiya Isalela ense waivwana myanda ya butyibi bwatyibile mulopwe, baakamwa* mulopwe,+ mwanda bamwene amba tunangu twa Leza twadi nandi pa kutyiba mambo mu boloke.+
tsn_Latn bem_Latn